CELEX: 32019D1923
Language: hr
Date: 2019-11-18 00:00:00
Title: Provedbena odluka Komisije (EU) 2019/1923 оd 18. studenoga 2019. o usklađenim normama za žičare sastavljenima za potrebe Uredbe (EU) 2016/424 Europskog parlamenta i Vijeća

19.11.2019   
               
               
                  HR
               
               
                  Službeni list Europske unije
               
               
                  L 298/8
               
            
         PROVEDBENA ODLUKA KOMISIJE (EU) 2019/1923
         оd 18. studenoga 2019.
         o usklađenim normama za žičare sastavljenima za potrebe Uredbe (EU) 2016/424 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 17. Uredbe (EU) 2016/424 Europskog parlamenta i Vijeća (2), za podsustave i sigurnosne komponente žičara koji su u skladu s usklađenim normama ili njihovim dijelovima na koje su upućivanja objavljena u Službenom listu Europske unije, pretpostavlja se da su u skladu s bitnim zahtjevima navedenima u Prilogu II. toj uredbi koji su obuhvaćeni tim normama ili njihovim dijelovima.
                  
               
                     (2)
                  
                  
                     Komisija je dopisom M/300 od 15. veljače 2000. od Europskog odbora za normizaciju (CEN), Europskog odbora za elektrotehničku normizaciju (Cenelec) i Europskog instituta za telekomunikacijske norme (ETSI) zatražila izradu normi za sigurnosne komponente za žičare za prijevoz osoba za potrebe Direktive 2000/9/EZ Europskog parlamenta i Vijeća (3). Ta je direktiva zamijenjena Uredbom (EU) 2016/424 bez mijenjanja bitnih sigurnosnih zahtjeva.
                  
               
                     (3)
                  
                  
                     CEN je na temelju zahtjeva M/300 sastavio više usklađenih normi povezanih sa sigurnosnim zahtjevima za žičare za prijevoz osoba. Konkretno, CEN je sastavio normu EN 17064:2018 i revidirao norme EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 i EN 12927-8:2004 te ih zamijenio normama EN 1709:2019 i EN 12927:2019.
                  
               
                     (4)
                  
                  
                     Komisija je zajedno s CEN-om procijenila jesu li norme EN 17064:2018, EN 1709:2019 i EN 12927:2019, koje je sastavio CEN, u skladu sa zahtjevom M/300.
                  
               
                     (5)
                  
                  
                     Norme EN 17064:2018, EN 1709:2019 i EN 12927:2019 ispunjavaju zahtjeve za koje su namijenjene i koji su utvrđeni u Prilogu II. Uredbi (EU) 2016/424. Stoga je upućivanja na te norme primjereno objaviti u Službenom listu Europske unije.
                  
               
                     (6)
                  
                  
                     Norma EN 1709:2019 zamjenjuje normu EN 1709:2004, a norma EN 12927:2019 zamjenjuje norme EN 12927-1:2004, EN 12927-3:2004, EN 12927-4:2004, EN 12927-5:2004 i EN 12927-8:2004. Stoga je nužno upućivanja na te norme povući iz Službenog lista Europske unije. Kako bi se proizvođačima osiguralo dovoljno vremena da se pripreme za primjenu normi EN 1709:2019 i EN 12927:2019, potrebno je odgoditi povlačenje upućivanja na norme koje se zamjenjuju.
                  
               
                     (7)
                  
                  
                     Sukladnost s usklađenom normom stvara pretpostavku o sukladnosti s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za žičare sastavljene za potrebe Uredbe (EU) 2016/424 navedena u Prilogu I. ovoj Odluci objavljuju se u Službenom listu Europske unije.
         
         
            Članak 2.
            Upućivanja na usklađene norme za žičare sastavljene za potrebe Uredbe (EU) 2016/424 navedena u Prilogu II. ovoj Odluci povlače se iz Službenog lista Europske unije od datuma utvrđenih u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 18. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 316, 14.11.2012., str. 12.
         
            (2)  Uredba (EU) 2016/424 Europskog parlamenta i Vijeća od 9. ožujka 2016. o žičarama i stavljanju izvan snage Direktive 2000/9/EZ (SL L 81, 31.3.2016., str. 1.).
         
            (3)  Direktiva 2000/9/EZ Europskog parlamenta i Vijeća od 20. ožujka 2000. o žičarama za prijevoz osoba (SL L 106, 3.5.2000., str. 21.).
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        
                           EN 17064:2018
                        
                        Sigurnosni zahtjevi za žičare za prijevoz osoba – zaštita od požara
                        
                           Napomena: Upućivanja na norme iz točke 2. usklađene norme EN 17064:2018 smatraju se upućivanjima na EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007+A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016
                     
                  
                        2.
                     
                     
                        
                           EN 1709:2019
                        
                        Sigurnosni zahtjevi za žičare za prijevoz osoba – Pregledi prije preuzimanja i upute za održavanje i preglede u tijeku uporabe
                        
                           Napomena: Upućivanja na norme iz točke 2. usklađene norme EN 1709:2019 smatraju se upućivanjima na EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (svi dijelovi), EN 12930:2015, EN 13107:2015, EN 13223:2015, EN 13243:2015, EN 13796:2017 (svi dijelovi)
                     
                  
                        3.
                     
                     
                        
                           EN 12927:2019
                        
                        Sigurnosni zahtjevi za žičare za prijevoz osoba – Užad
                        
                           Napomena: Upućivanja na norme iz točke 2. usklađene norme EN 12927:2019 smatraju se upućivanjima na EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002+A1:2008, EN 12385-4:2002+A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001+A1:2008, EN 13411-3:2004+A1:2008, EN 13411-4:2002+A1:2008, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                     
                        Datum povlačenja
                     
                  
                        1.
                     
                     
                        
                           EN 1709:2004 Sigurnosni zahtjevi za žičare za prijevoz osoba – Pregledi prije preuzimanja i upute za održavanje i preglede u tijeku uporabe
                     
                     
                        30. travnja 2021.
                     
                  
                        2.
                     
                     
                        
                           EN 12927-1:2004 Sigurnosni zahtjevi za žičare za prijevoz osoba – Užad – 1. dio: Izborni kriterij za užad i učvršćenja krajeva užeta
                     
                     
                        30. travnja 2021.
                     
                  
                        3.
                     
                     
                        
                           EN 12927-3:2004 Sigurnosni zahtjevi za žičare za prijevoz osoba – Užad – 3. dio: Uzdužni upletak 6-pramenoga vučnog i transportnog užeta
                     
                     
                        30. travnja 2021.
                     
                  
                        4.
                     
                     
                        
                           EN 12927-4:2004 Sigurnosni zahtjevi za žičare za prijevoz osoba – Užad – 4. dio: Učvršćenje krajeva užadi
                     
                     
                        30. travnja 2021.
                     
                  
                        5.
                     
                     
                        
                           EN 12927-5:2004 Sigurnosni zahtjevi za žičare za prijevoz osoba – Užad – 5. dio: Skladištenje, prijevoz, ugradnja i zatezanje
                     
                     
                        30. travnja 2021.
                     
                  
                        6.
                     
                     
                        
                           EN 12927-8:2004 Sigurnosni zahtjevi za žičare za prijevoz osoba – Užad – 8. dio: Magnetsko ispitivanje užeta (MIU)
                     
                     
                        30. travnja 2021.